CELEX: 32015R1367
Language: lv
Date: 2015-06-04 00:00:00
Title: Komisijas Deleģētā regula (ES) 2015/1367 (2015. gada 4. jūnijs), ar ko Deleģēto regulu (ES) Nr. 807/2014 groza attiecībā uz pārejas noteikumiem 2007.–2013. gada lauku attīstības programmām

8.8.2015   
            
            
               LV
            
            
               Eiropas Savienības Oficiālais Vēstnesis
            
            
               L 211/7
            
         KOMISIJAS DELEĢĒTĀ REGULA (ES) 2015/1367
   (2015. gada 4. jūnijs),
   ar ko Deleģēto regulu (ES) Nr. 807/2014 groza attiecībā uz pārejas noteikumiem 2007.–2013. gada lauku attīstības programmām
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005 (1), un jo īpaši tās 89. pantu,
   tā kā:
   
               (1)
            
            
               Ar Komisijas Deleģēto regulu (ES) Nr. 807/2014 (2) tika atcelta Komisijas Regula (EK) Nr. 1974/2006 (3). Tomēr Deleģētās Regulas (ES) Nr. 807/2014 19. pantā ir noteikts, ka Regulu (EK) Nr. 1974/2006 turpina piemērot darbībām, ko īsteno atbilstīgi programmām, kuras Komisija saskaņā ar Padomes Regulu (EK) Nr. 1698/2005 (4) apstiprinājusi pirms 2014. gada 1. janvāra.
            
         
               (2)
            
            
               Regulas (EK) Nr. 1974/2006 9. pantā ir noteikta robeža, līdz kurai dalībvalstis var veikt ELFLA ieguldījuma pārvietojumus starp savu lauku attīstības programmu prioritārajām asīm, turklāt minētajā punktā ir noteikts termiņš, kurā jāpaziņo Komisijai par attiecīgajām izmaiņām un kurā Komisijai minētās izmaiņas ir jāizvērtē.
            
         
               (3)
            
            
               Nepārejošas ekonomiskās grūtības dalībvalstīs ir ievērojami ietekmējušas 2007.–2013. gada lauku attīstības programmu ietvaros īstenoto konkrēto prioritāro asu rezultātus.
            
         
               (4)
            
            
               Jaunam plānošanas periodam paredzētā juridiskā pamata novēlotā pieņemšana ir būtiski aizkavējusi 2014.–2020. gada lauku attīstības programmu pieņemšanu, tādējādi samazinot dalībvalstu iespējas atbalstīt lauku ekonomiku.
            
         
               (5)
            
            
               Lai visus iespējamos līdzekļus ieguldītu izaugsmē un nodarbinātībā, būtu jāatļauj dalībvalstīm izmantot līdzekļus, par kuriem Savienības līdzfinansēto programmu ietvaros jau ir saistības.
            
         
               (6)
            
            
               Tāpēc ir lietderīgi palielināt elastību attiecībā uz pārvietojumiem starp asīm.
            
         
               (7)
            
            
               Tāpēc attiecīgi būtu jāgroza Deleģētā regula (ES) Nr. 807/2014,
            
         IR PIEŅĒMUSI ŠO REGULU.
   1. pants
   Deleģētās regulas (ES) Nr. 807/2014 19. pantam pievieno šādas daļas:
   
      “Attiecībā uz līdzekļu pārvietojumiem starp asīm Regulas (EK) Nr. 1974/2006 9. panta 2. un 4. punktā noteikto 3 % robežu palielina līdz 5 %.
      Attiecībā uz termiņu, kādā programmas izmaiņas jāpaziņo Komisijai, Regulas (EK) Nr. 1974/2006 9. panta 3. punktā noteikto 2015. gada 31. augusta termiņu pagarina līdz 2015. gada 30. septembrim.
      Attiecībā uz termiņu, kādā Komisijai jāizvērtē pieprasītās izmaiņas, Regulas (EK) Nr. 1974/2006 9. panta 6. punktā noteikto četru mēnešu periodu samazina līdz trim mēnešiem.”
   
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 4. jūnijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 347, 20.12.2013., 487. lpp.
   
   
      (2)  Komisijas 2014. gada 11. marta Deleģētā regula (ES) Nr. 807/2014, ar ko papildina Eiropas Parlamenta un Padomes Regulu (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ievieš pārejas noteikumus (OV L 227, 31.7.2014., 1. lpp.).
   
      (3)  Komisijas 2006. gada 15. decembra Regula (EK) Nr. 1974/2006, ar ko paredz sīki izstrādātus piemērošanas noteikumus Padomes Regulai (EK) Nr. 1698/2005 par atbalstu lauku attīstībai no Eiropas Lauksaimniecības fonda lauku attīstībai (ELFLA) (OV L 368, 23.12.2006., 15. lpp.).
   
      (4)  Padomes 2005. gada 20. septembra Regula (EK) Nr. 1698/2005 par atbalstu lauku attīstībai no Eiropas Lauksaimniecības fonda lauku attīstībai (ELFLA) (OV L 277, 21.10.2005., 1. lpp.).